Sotsiaalministeerium	
	14.04.2025 nr 7-10/33 - 1	
 		
info@sm.ee	
	
Surmatõendi andmete päringust Tallinna kalmistute registris		

Kadrioru Park kui Tallinna kalmistute haldaja palub kalmistuportaali Haudi liidestust TEHIK´uga, et saada juurdepääs infole isiku surma põhjuse tuvastatuse kohta.

Kalmistuportaal Haudi teeb rahvastikuregistrisse päringu surnud isiku isikukoodi alusel, mille vastuseks saadakse järgmised andmed: ees- ja perekonnanimi, surmadokumendi number, sünnikuupäev, surmakuupäev ning viimane elukoht.

Alates 01.07.2019 ei tähenda surmafakti olemasolu rahvastikuregistris (st surmadokumendi numbri olemasolu) automaatselt seda, et surma põhjus on tuvastatud. Seaduse kohaselt ei tohi aga matust enne korraldada, kui surma põhjus on tuvastatud. Kalmistuseaduse kohaselt sobib matmisloa väljastamiseks ainult surmatõend. Meil ei ole praegu võimalust saada surmatõendi infot elektrooniliselt, mistõttu saame matuse vormistada ainult juhul, kui inimesel on paberil surmatõend olemas. Ainult paberil surmatõend tõendab, et surma põhjus on tuvastatud, kuna tõendit enne seda ei väljastata.

Seetõttu, vähendamaks halduskoormust ja säästmaks surnu lähedasi paberil surmatõendi esitamisest, palume elektroonilist juurdepääsu surmatõendi andmetele, sh infole surma põhjuse tuvastatuse kohta.

Lugupidamisega	

(allkirjastatud digitaalselt)	
Pille Sõstra	
üldosakonna juhataja 
asutuse juhataja ülesannetes	

Angelika Tief
angelika@kadriorupark.ee